**Výzva na predkladanie žiadostí o poskytnutie prostriedkov mechanizmu na podporu obnovy a odolnosti**

**Základné údaje**

**Vykonávateľ: Ministerstvo zdravotníctva Slovenskej republiky**

**Názov výzvy: „Výzva na financovanie malých investičných projektov na podporu výstavby a rekonštrukcie nemocníc za účelom zlepšenia kvality a efektívnosti ústavnej zdravotnej starostlivosti“**

**Kód výzvy: 11I02-21-V10**

**Komponent**: 11\_Moderná a dostupná zdravotná starostlivosť

**Názov investície**: 2\_Nová sieť nemocníc – výstavba, rekonštrukcie a vybavenie

**Schéma pomoci:** Schéma štátnej pomoci pre investície do nemocníc a hospicov, zariadení ústavnej zdravotnej starostlivosti, z prostriedkov Plánu obnovy a odolnosti SR. Schéma štátnej pomoci vo forme náhrady za služby všeobecného hospodárskeho záujmu č. ŠP SVHZ – 2/2022

**Zdroj financovania:** Plán obnovy a odolnosti Slovenskej republiky v súlade so zákonom č. 368/2021 Z. z. o

mechanizme na podporu obnovy a odolnosti a o zmene a doplnení niektorých zákonov

*Cieľ: Vytvoriť modernú, dostupnú a efektívnu sieť nemocníc, ktorá zabezpečí kvalitnú zdravotnú starostlivosť, atraktívne prostredie pre personál a zdravé hospodárenie. Investíciami do moderných budov a technického vybavenia sa zefektívnia klinické a prevádzkové procesy, dosiahne sa lepší komfort pre pacienta a personál a zníži sa riziko nozokomiálnych nákaz. Obnovou a vytvorením prostredia pre vykonávanie modernej medicíny sa zatraktívni prostredie pre špičkových odborníkov a pomôže znížiť ich odliv do zahraničia.*

.....................................................................................

minister zdravotníctva Slovenskej republiky

1. Formálne náležitosti
   1. Identifikačné údaje a kontaktné údaje vykonávateľa:

Názov vykonávateľa: Ministerstvo zdravotníctva Slovenskej republiky

Adresa vykonávateľa: Limbová 2, P.O.BOX 52, 837 52 Bratislava 37

Kontaktné údaje vykonávateľa: sekcia implementácie Plánu obnovy a odolnosti a reforiem

Email: [planobnovy@health.gov.sk](mailto:planobnovy@health.gov.sk)

Web: <http://www.health.gov.sk/?Plan-obnovy-a-odolnosti>

**1.2 Trvanie výzvy**

**Vyhlásenie výzvy**: **21. 12. 2022**

Uzavretie výzvy: 06. apríla 2023

Informácia o uzavretí bude zverejnená na webovom sídle MZ SR (ďalej len „vykonávateľ“) prostredníctvom webového linku <http://www.health.gov.sk/?Plan-obnovy-a-odolnosti>.

**1.3 Indikatívna výška prostriedkov mechanizmu určených na výzvu:**

Indikatívna výška prostriedkov mechanizmu vyčlenených na výzvu s kódom **11I02-21-V10** predstavuje   
**53 027 435 EUR bez DPH.**

Indikatívna výška rozpočtu určeného na DPH, v prípadoch kde bude DPH v zmysle tejto výzvy oprávnená, predstavuje **10 605 487 EUR.**

Určenie celkovej alokácie je v súlade s  dokumentom Návrh metodiky prioritizácie projektov dopytovej výzvy pre výstavbu a rekonštrukciu nemocníc v rámci Plánu obnovy a odolnosti SR, ktorá je uvedená ako príloha č. 2 tejto výzvy a zároveň v súlade s Metodickým pokynom o predkladaní žiadostí o zaradenie investičného projektu do prioritizačného zoznamu a tvorbe investičného harmonogramu Ministerstva zdravotníctva Slovenskej republiky.

Vykonávateľ je v súlade s § 15 ods. 7 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov (ďalej len „**zákon o mechanizme**“), oprávnený kedykoľvek v priebehu trvania výzvy zmeniť indikatívnu výšku prostriedkov mechanizmu vyčlenených na výzvu. Prípadná zmena indikatívnej výšky finančných prostriedkov alokovaných na výzvu, vrátane zdôvodnenia tejto zmeny bude zverejnená na webovom sídle MZ SR <http://www.health.gov.sk> v časti Plán obnovy - <http://www.health.gov.sk/?Plan-obnovy-a-odolnosti>.

**Forma poskytovaných prostriedkov**: nenávratný spôsob v súlade s § 14 zákona o mechanizme.

**1.4 Miesto a spôsob podania žiadosti o poskytnutie prostriedkov mechanizmu**

V súlade s § 16 zákona o mechanizme žiadateľ predkladá žiadosť o poskytnutie prostriedkov mechanizmu (ďalej len „**ŽoPPM**“) na základe výzvy, spôsobom a za podmienok určenými touto výzvou.

ŽoPPM sa predkladá písomne:

1. elektronicky: prostredníctvom e-schránky ŽoPPM spolu s prílohami, ak má aktivovanú elektronickú schránku v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov (ďalej len „zákon o e-Governmente“).

Správne je elektronické podanie do elektronickej schránky MZ SR na Ústrednom portáli verejnej správy (ďalej len „e-schránka MZ SR“) s elektronickou doručenkou, prostredníctvom portálu www.slovensko.sk.

V prípade, že žiadateľ predkladá ŽoPPM výlučne elektronicky, je oprávnený doručiť dokumenty, ktoré nie sú

dostupné v elektronickej podobe, resp. ich zaručená konverzia vykonaná postupom podľa § 36 zákona o e- Governmente do elektronickej podoby by neúmerne zaťažila žiadateľa (napr. projektová dokumentácia), v listinnej podobe.

V tomto prípade sa za dátum doručenia ŽoPPM bude považovať dátum podania ŽoPPM do e-schránky   
MZ SR.

**alebo**

vprípadetechnických alebo prevádzkových obmedzení na strane žiadateľa, ak nie je možné elektronické podanie ŽoPPM, žiadateľ podá dokumentáciu v listinnej podobe (viď odsek b) kapitoly 1.4 výzvy)

1. listinne (cez podateľňu, osobne alebo poštou):

**Ministerstvo zdravotníctva Slovenskej republiky**

sekcia implementácie Plánu obnovy a odolnosti a reforiem

Limbová 2, P. O. BOX 52

837 52 Bratislava 37

Správne listinné predloženie je, ak je ŽoPPM odovzdaná na poštovú, resp. inú prepravu, (napr. prostredníctvom kuriéra) najneskôr v posledný deň uzávierky výzvy; v prípade osobného doručenia žiadosti (s prílohami) musí byť do podateľne poskytovateľa doručená najneskôr v posledný deň jej uzávierky.

Predkladaná listinná podoba ŽoPPM spolu so všetkými prílohami musí byť označená nasledovne:

|  |
| --- |
| Obálka musí byť viditeľne a čitateľne označená kódom výzvy **,,11I02-21-V10“** a nápisom  **,,NEOTVÁRAŤ – ŽoPPM**“ |

Žiadateľ predkladá ŽoPPM v listinnej podobe v origináli alebo úradne osvedčenej fotokópii podpísanej štatutárnym orgánom žiadateľa.

**1.5 Iné formálne náležitosti:**

**Časový harmonogram podania žiadosti o poskytnutie prostriedkov mechanizmu**

Žiadateľ môže predložiť ŽoPPM kedykoľvek od vyhlásenia výzvy na predkladanie ŽoPPM, až do jej uzatvorenia.

**Spôsob komunikácie s vykonávateľom**

Informácie týkajúce sa tejto výzvy môžu žiadatelia získať od sekcie implementácie Plánu obnovy a odolnosti a reforiem na webovej adrese: <https://www.health.gov.sk/?Plan-obnovy-a-odolnosti> alebo na e-mailovej adrese: [planobnovy@health.gov.sk](mailto:planobnovy@health.gov.sk).

Záväzný charakter majú informácie zverejnené na webovom sídle MZ SR <http://www.health.gov.sk> formou odkazu <https://www.health.gov.sk/?Plan-obnovy-a-odolnosti>, ako aj informácie poskytnuté elektronickou a listinnou formou. Informácie poskytnuté telefonicky alebo ústne nie je možné považovať za záväzné a odvolávať sa na ne.

Vykonávateľ neposkytuje v procese posúdenia ŽoPPM žiadne informácie o jeho priebehu až do ukončenia tohto procesu. Žiadateľom odporúčame priebežne sledovať webový odkaz <https://www.health.gov.sk/?Plan-obnovy-a-odolnosti>, kde budú v prípade potreby zverejňované aktuálne informácie súvisiace s vyhlásenou výzvou.

**1.6 Kontaktné adresy na vyžiadanie potvrdenia o splnení ex-ante kritérií**

Žiadateľ je povinný pred predložením ŽoPPM vyžiadať súhlasné stanovisko vecných gestorov k ex-ante kritériám, ktoré tvoria prílohu č. 4 tejto výzvy:

**Ministerstvo zdravotníctva SR**

Inštitút zdravotných analýz

Limbová 2, P. O. BOX 52

837 52 Bratislava 37

Všetky potrebné informácie a lehoty sú uvedené na webovom sídle vykonávateľa formou odkazu https://www.health.gov.sk/Clanok?Informacia-pre-ziadatelov-vyzva-na-financovanie-malych-investicnych-projektov.

2. Obsahové náležitosti

* 1. Spôsob a kritériá posúdenia žiadosti o poskytnutie prostriedkov mechanizmu

Žiadateľ predkladá ŽoPPM na základe vyhlásenej výzvy. Doručením ŽoPPM začína proces posúdenia ŽoPPM podľa zákona o mechanizme. Vykonávateľ posudzuje či ŽoPPM splnila podmienky poskytnutia prostriedkov mechanizmu (ďalej len „**podmienky PPM**“) a kritéria posúdenia ŽoPPM určených v tejto výzve.

**2.1.1 Posúdenie žiadostí o poskytnutie prostriedkov mechanizmu**

Vykonávateľ vykoná posúdenie ŽoPPM z hľadiska požadovanej formy, úplnosti a časového hľadiska doručenej ŽoPPM v súlade s výzvou a dokumentmi, na ktoré sa výzva odvoláva.

V súlade s § 16 ods. 3 zákona o mechanizme, ak ŽoPPM **nie je úplná**, môže vykonávateľ žiadať vo výzve, resp. výzvach na doplnenie aj o poskytnutie vysvetlení týkajúcich sa ŽoPPM. Ak žiadosť neumožňuje posúdiť splnenie podmienok PPM, a/alebo ak neumožňuje posúdiť ŽoPPM v zmysle kritérií posúdenia a spôsobom určeným touto výzvou, vyzve vykonávateľ žiadateľa na doplnenie ŽoPPM/poskytnutie vysvetlení týkajúcich sa ŽoPPM v lehote 5 pracovných dní. Lehotu na doplnenie uvedie vykonávateľ v žiadosti o doplnenie. Žiadateľ zašle doplnenie v lehote uvedenej vo výzve na doplnenie chýbajúcich náležitostí.

Lehota na prevzatie zásielky, resp. výzvy na doplnenie žiadateľom je 5 pracovných dní od uloženia zásielky v elektronickej schránke alebo na pošte alebo pri doručení kuriérom. V prípade jej neúspešného pokusu o doručenie (napr. adresát nebol zastihnutý, odmietol prebratie zásielky, vrátená zásielka ako nedoručená a pod.) do stanovenej lehoty sa považuje táto zásielka za doručenú. Vzhľadom na uvedené, upozorňujeme žiadateľov, aby zabezpečili prevzatie výziev na doplnenie chýbajúcich náležitostí ŽoPPM v lehote 5 pracovných dní odo dňa neúspešného pokusu o doručenie.

Písomnosť zasielaná žiadateľovi v listinnej podobe sa považuje za doručenú, ak je doručovaná na žiadateľom uvedenú adresu v časti II. ŽoPPM, a to aj v prípade, ak žiadateľ písomnosť neprevzal, pričom za deň doručenia písomnosti sa považuje deň, kedy došlo k:

1. uplynutiu úložnej (odbernej) lehoty písomnosti zasielanej poštou druhou stranou,
2. odopretiu prijatia písomnosti, v prípade odopretia prevziať písomnosť doručovanú poštou alebo osobným doručením,
3. vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“).

Ak sa v procese posudzovania vyskytnú otázky, vykonávateľ vyzve žiadateľa na doplnenie, resp. vysvetlenie, pričom platí vyššie uvedený postup.

V prípade doplnenia náležitostí požadovaných vo výzve, resp. výzvach na doplnenie ŽoPPM v súlade s podmienkami výzvy je ŽoPPM postúpená na posúdenie splnenia podmienok PPM, resp. posúdenie ŽoPPM v zmysle kritérií posúdenia. V prípade, ak ŽoPPM po doplnení nespĺňa podmienky PPM vyplývajúce z výzvy, alebo nebola doplnená na základe výzvy/výziev na doplnenie, žiadateľovi je zaslané oznámenie o nesplnení podmienok PPM.

**2.1.2 Overenie splnenia podmienok poskytnutia prostriedkov mechanizmu**

Overenie splnenia podmienok PPM uvedených v kapitole 3. tejto výzvy sa vykonáva v súlade s § 16 ods. 4 zákona o mechanizme, a to:

1. Formalizovaným posúdením podmienok PPM;
2. Odborným posúdením podľa kritérií posúdenia ŽoPPM uvedených v prílohe č. 4 tejto výzvy.

V prípade identifikácie výdavkov, ktoré by viedli k zníženiu oprávnených výdavkov, bude predmetná skutočnosť uvedená v oznámení o splnení/nesplnení podmienok poskytnutia prostriedkov mechanizmu.

* + 1. Posúdenie ŽoPPM odbornými hodnotiteľmi

Posúdenie ŽoPPM odbornými hodnotiteľmi prebieha podľa kritérií posúdenia ŽoPPM (ďalej len „**kritériá**“) uvedených v prílohe č. 4 tejto výzvy. Ex-ante kritéria musí žiadateľ splniť ešte pred predložením ŽoPPM a ich splnenie overuje odborný hodnotiteľ, pričom vychádza zo stanoviska vecného gestora, ktorým je Inštitút zdravotných analýz Ministerstva zdravotníctva SR.

Po predložení ŽoPPM vykonávateľovi žiadosť posudzujú 2 odborní hodnotitelia. V rámci predloženej ŽoPPM odborný hodnotiteľ posudzuje iba vylučujúce kritériá. Všetky vylučujúce kritériá musia byť splnené, v opačnom prípade bude ŽoPPM vyhodnotená ako ŽoPPM, ktorá nesplnila podmienky PPM.

Všetky ŽoPPM, ktoré splnili podmienky PPM a zároveň kritériá budú zoradené podľa kritérií prioritizácie projektov v zmysle dokumentu Návrh metodiky prioritizácie projektov dopytovej výzvy pre výstavbu a rekonštrukciu nemocníc v rámci Plánu obnovy a odolnosti SR, ktorá je uvedená ako príloha č. 2 tejto výzvy a zároveň v súlade s Metodickým pokynom o predkladaní žiadostí o zaradenie investičného projektu do prioritizačného zoznamu a tvorbe investičného harmonogramu Ministerstva zdravotníctva Slovenskej republiky.

* + 1. Prioritizácia projektov

Pre účely tejto výzvy sa prioritizáciou projektov rozumie zostupné zoradenie ŽoPPM podľa celkového počtu získaných bodov, na základe indexácie vybraných ukazovateľov, ktoré upravuje  príloha č. 2 tejto výzvy v časti C) Prioritizácia projektov na výstavbu a rekonštrukciu nemocníc.

ŽoPPM, ktoré splnili podmienky PPM a kritériá posúdenia sú následne rozdelené v súlade s prioritizáciou projektov menších investičných projektov v hodnote do 5 mil. eur. Prioritizácia projektov sa vykonáva na úrovni Slovenska ako jedného celku, na základe procesu v ktorom sa ŽoPPM zostupne zoradia podľa celkového počtu získaných bodov na základe pridanej hodnoty projektu vypočítanej indexáciou podľa nižšie uvedeného postupu a použitých ukazovateľov.

Analytickému hodnoteniu projektov v rámci prioritizácie budú podrobené všetky projekty/ŽoPPM, ktoré splnia kritéria posúdenia a podmienky PPM. Cieľom prioritizácie bude preferovať projekty/ŽoPMM, ktoré majú najväčšiu pridanú hodnotu. Preto sa vybrali tri parametre (P1 až P3), ktoré majú medzi sebou rovnakú váhu a výsledky sa indexujú tak, aby každý parameter mal maximálne skóre 1.

Výsledné skóre sa teda spočíta ako súčet: P1 + P2 + P3 a celkovo môže mať hodnoty od 0 po 3 body. Projekty s vyšším skóre budú preferované. Jedná sa o nasledovné parametre:

* P1: Veľkosť spádu poskytovateľa na základe optimalizovanej siete nemocníc

Cieľom je podporiť poskytovateľa, ktorý má pre daný spád najdôležitejšiu úlohu. Nakoľko ešte nie je finálne znenie vyhlášky kategorizácie ústavnej starostlivosti ani zoznam poskytovateľov, čiže sa nevie, ktoré nemocnice budú mať aké doplnkové alebo nepovinné programy, zameriavame sa na parameter spádu.

Spád sa meria podľa metodiky výpočtu optimálnej siete nemocníc a je hodnotený na úrovni regiónu. Nemocnica s najväčším spádom má skóre 1 a ostatné sa pomerovo indexujú. V prípade, že nemocnica nemá k dátumu termínu výzvy určený spád, použije sa prvý kvartil priemerného indexu spádu daného kraja; v prípade že na dopočet nebude dostatočná vzorka, použije sa iný dostupný odhad.

*Zdroj dát: MZ SR, podklady k projektu optimalizácie siete nemocníc*

* P2: Počet akútnych hospitalizácií ovplyvnených investíciou/výška investície

Cieľom je podporiť projekty, z ktorých majú pacienti čo najväčší benefit. Ten sa dá merať rozličným spôsobmi, od zlepšenia kvalitatívnych indikátorov, ako napr. reoperácie alebo rehospitalizácie. Takáto analýza by však bola veľmi náročná, nakoľko sa rozprávame o budúcich projektoch, novej siete a mnohých neznámych.

Hodnotí sa preto základný indikátor produkcie nemocníc, t. j. počet hospitalizovaných pacientov. Cieľom parametra je preferovať projekty/ŽoPPM, ktoré sa svojou investíciou dotknú čo najväčšieho počtu pacientov. Aby sa mohli porovnať projekty rozličných objemov, tak sa parameter predelí výškou investície tak, aby sa vypočítal počet hospitalizácií na jedno investované euro. Inak povedané, tento parameter počíta počet hospitalizácií, ktoré „dostaneme“ za investíciu, čiže hodnotu za peniaze.

Výsledky sa indexujú na úrovni celého Slovenska. Maximálne skóre je 1, ostatné sa pomerovo krátia.

*Zdroj dát: schválené rozvojové plány nemocníc, inštitút zdravotníckych analýz MZ SR*

* P3: Vážený počet dotknutých hospitalizácií

Parameter počtu hospitalizácií ovplyvnených investíciou má jednu metodickú nevýhodu, a to že so zreteľom ostatných parametrov v hodnotení zvýhodňuje malé projekty nemocníc s veľkým spádom. Je preto potrebné vybalansovať to, aby neboli malé projekty veľkých nemocníc hodnotené v rebríčku vysoko, aj keď nemajú tak veľkú pridanú hodnotu. Oproti predchádzajúcemu, čo je relatívny ukazovateľ nemocníc medzi sebou, je tento parameter relatívny len v rámci tej danej nemocnice.

Maximálne skóre je 1, ak sa jedná o projekt, ktorý sa dotkne všetkých hospitalizácií v nemocnici.

*Zdroj dát: schválené rozvojové plány nemocníc, inštitút zdravotníckych analýz MZ SR*

Žiadateľ je formou oznámenia o splnení, resp. nesplnení podmienok PPM, informovaný o výsledku procesu posúdenia a procesu prioritizácie projektov. Vykonávateľ zašle žiadateľom, ktorým boli pridelené prostriedky mechanizmu v rámci procesu prioritizácie projektov, oznámenie o splnení podmienok PPM, pričom tým žiadateľom, pri ktorých je dostatočná alokácia prostriedkov mechanizmu výzvy podľa kapitoly 1.3 oznámi, že mu bude zaslaný návrh zmluvy v súlade s § 14 zákona o mechanizme. Žiadateľom, ktorých ŽoPPM splnili všetky podmienky PPM, avšak nebola dostatočná alokácia prostriedkov mechanizmu výzvy, vykonávateľ  túto skutočnosť uvedie v oznámení o splnení podmienok PPM a z toho dôvodu na predloženú ŽoPPM nie je možné so žiadateľom uzatvoriť zmluvu o poskytnutí prostriedkov mechanizmu, resp. uzatvoriť zmluvu o poskytnutí prostriedkov mechanizmu na požadovanú sumu.

**Oznámenie o splnení podmienok PPM nezakladá právny nárok na poskytnutie prostriedkov mechanizmu.** Proti posúdeniu nesplnenia podmienok PPM je možné podať písomné námietky podľa § 16 ods. 7 zákona o mechanizme do 6 pracovných dní od doručenia oznámenia o nesplnení podmienok PPM.

Zo všetkých ŽoPPM vykonávateľ vytvorí zoznam žiadateľov o prostriedky mechanizmu (ďalej len „**zoznam**“), ktorí splnili a ktorí nesplnili stanovené podmienky PPM touto výzvou a zverejní ho na webovom sídle MZ SR.

* 1. Uplatnenie princípov pri posudzovaní ŽoPPM

Pri posudzovaní ŽoPPM vykonávateľ uplatňuje v súlade s § 16 ods. 5 zákona o mechanizme: **princíp nediskriminácie, princíp transparentnosti, princíp hospodárnosti, princíp efektívnosti, princíp účelnosti, princíp účinnosti a zákaz konfliktu záujmov.**

3. Podmienky poskytnutia prostriedkov mechanizmu

Podmienky PPM predstavujú súbor podmienok overovaných vykonávateľom v procese posúdenia ŽoPPM.

Potenciálnych žiadateľov upozorňujeme na skutočnosť, že subjekty verejnej správy majú povinnosť predložiť projekt na ekonomické hodnotenie MF SR (ÚHP) v zmysle uznesenia vlády SR č. 649/2020, resp. § 19a zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.

**3.1 Podmienky oprávnenosti žiadateľa**

Prostriedky mechanizmu na podporu obnovy a odolnosti SR (ďalej len „**prostriedky mechanizmu**“) sa na účely tejto výzvy **poskytujú poskytovateľom ústavnej zdravotnej starostlivosti**. Jeden poskytovateľ môže predložiť aj viac ŽoPPM pre každé zdravotnícke zariadenie samostatne. Žiadateľ je povinný poskytovať zdravotnú starostlivosť v súlade so znením:

* **Zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov**
* **Zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (ďalej len „Zákona č. 578/2004 Z. z.“)**
* **Vyhlášky Ministerstva zdravotníctva Slovenskej republiky č. 84/2016 Z. z., ktorou sa ustanovujú určujúce znaky jednotlivých druhov zdravotníckych zariadení**
* **Vyhlášky Ministerstva zdravotníctva Slovenskej republiky č. 444/2019 Z. z. o minimálnych požiadavkách na interný systém hodnotenia bezpečnosti pacienta**
* **Nariadenia vlády Slovenskej republiky č. 752/2004 Z. z., ktorým sa vydávajú indikátory kvality na hodnotenie poskytovania zdravotnej starostlivosti v znení neskorších predpisov**
* **Nariadenia vlády Slovenskej republiky č. 391/2006 Z. z. o minimálnych bezpečnostných a zdravotných požiadavkách na pracovisko**
* **Výnosu Ministerstva zdravotníctva Slovenskej republiky z 10. septembra 2008 č. 09812/2008-OL o minimálnych požiadavkách na personálne zabezpečenie a materiálno-technické vybavenie jednotlivých druhov zdravotníckych zariadení v znení neskorších predpisov**
* **Nariadenia vlády Slovenskej republiky č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov**
* **Zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov**
* **Vyhlášky Ministerstva zdravotníctva Slovenskej republiky č. 553/2007 Z. z., ktorou sa ustanovujú podrobnosti o požiadavkách na prevádzku zdravotníckych zariadení z hľadiska ochrany zdravia v znení neskorších predpisov**
* **Zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „Stavebný poriadok“)**
* **a ostatných platných právnych predpisov Slovenskej republiky.**

| **P. č.** | **Podmienka PPM** | **Popis podmienky** | | **Forma preukázania a spôsob overenia** |
| --- | --- | --- | --- | --- |
| 1 | **Právna forma** | Poskytovateľ ústavnej zdravotnej starostlivosti podľa § 4 písm. a) a b) Zákona č. 578/2004 Z. z. s vydaným povolením na prevádzkovanie zdravotníckeho zariadenia poskytujúcim ústavnú zdravotnú starostlivosť v súlade s § 7 ods. 4 a) Zákona č. 578/2004 Z. z. | | **Forma preukázania**  - žiadatelia predložia:   * výpis z príslušného registra za účelom preukázania právnej formy, a * úradne overenú fotokópiu povolenia na prevádzkovanie zdravotníckeho zariadenia v súlade s: * § 11 ods. 1 a) Zákona č. 578/2004 Z. z., kde povolenia na prevádzkovanie špecializovanej nemocnice vydáva MZ SR, * § 11 ods. 2 g) Zákona č. 578/2004 Z. z., kde povolenie na prevádzkovanie všeobecnej nemocnice vydáva v rámci preneseného výkonu štátnej správy samosprávny kraj.   **Spôsob overenia:** prostredníctvom ŽoPPM, informácií z [https://rpo.statistics.sk](https://rpo.statistics.sk/), [https://oversi.gov.sk](https://oversi.gov.sk/), resp. prostredníctvom iných verejne dostupných registrov (napr. register neziskových organizácií poskytujúcich verejne prospešné služby pod MV SR: <http://www.minv.sk/?registrove-urady-pre-neziskove-organizacie-poskytujuce-vseobecne-prospesne-sluzby>). |
| 2 | **Podmienka, že fyzická alebo právnická osoba a/ani osoba, ktorej štatutárny orgán, člen štatutárneho orgánu alebo iná osoba konajúca v jej mene nebola právoplatne odsúdená za trestný čin subvenčného podvodu, za trestný čin poškodzovania finančných záujmov EÚ, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody** | V súlade s § 13 ods. 4 zákona o mechanizme nie je možné poskytnúť prostriedky mechanizmu osobe, ktorá bola právoplatne odsúdená za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody.  Prostriedky mechanizmu nemožno poskytnúť ani právnickej osobe, ktorej štatutárny orgán alebo člen štatutárneho orgánu alebo iná osoba konajúca v jej mene boli právoplatne odsúdení za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody, ak sa na realizácii investície alebo realizácii reformy spolupodieľa partner, štatutárny orgán partnera, člena štatutárneho orgánu partnera a inú osobu konajúcu v mene partnera.  Na účely tejto výzvy môže právnickú osobu zastupovať iba jej štatutárny orgán, alebo ním splnomocnená osoba. | **Forma preukázania:** žiadatelia predložia:  - menovací dekrét alebo iný doklad o menovaní osoby, ktorá vystupuje ako štatutárny orgán,  - splnomocnenie na zastupovanie, ak relevantné  - originál výpisu z registra trestov nie starší ako 3 mesiace zaslaný v listinnej podobe v zalepenej obálke alebo elektronicky ako dokument so zaručenou konverziou podľa osobitného predpisu.  **Spôsob overenia:**   * vykonávateľ overí splnenie danej podmienky prostredníctvom výpisu z registra trestov predloženého žiadateľom. | |
| 3 | **Podmienka zamedzenia dvojitého financovania** | V súlade s § 13 ods. 3 zákona o mechanizme je prijímateľ povinný predchádzať dvojitému financovaniu z prostriedkov mechanizmu a z fondov Európskej únie alebo z iných programov Európskej únie a oznamovať vykonávateľovi, resp. národnej implementačnej a koordinačnej autorite podozrenia z dvojitého financovania.  Žiadateľ na oprávnené výdavky uvedené v projekte nemôže súčasne čerpať ich financovanie z iných verejných zdrojov.  Výdavky, na ktoré boli v minulosti poskytnuté finančné prostriedky z verejných zdrojov, sú v rámci projektu neoprávnené. Oprávnení žiadatelia, ktorí získali finančné prostriedky z verejných zdrojov na výdavky definované v tejto výzve, môžu predložiť ŽoPPM len za podmienky, že predmetom projektu sú iba výdavky, na ktoré v minulosti nebol poskytnutý príspevok z verejných zdrojov. V prípade zistenia duplicitnej podpory z verejných zdrojov budú poskytnuté prostriedky mechanizmu vymáhané, a to aj dodatočne. | **Forma preukázania:** *bez osobitnej prílohy* – súhrnné čestné vyhlásenie žiadateľa vo formulári ŽoPPM v časti IV.  **Spôsob overenia:** prostredníctvom údajov a informácií uvedených v ŽoPPM | |

**3.2 Podmienky doručenia ŽoPPM**

V zmysle § 16 zákona o mechanizme je žiadateľ povinný predložiť ŽoPPM riadne, včas a vo forme stanovenej touto výzvou.

Podmienky, ktoré musí žiadateľ splniť na to, aby bola ŽoPPM predložená riadne, včas a vo forme určenej v tejto výzve, vrátane presného procesného postupu a technicko-organizačných náležitostí pri predkladaní ŽoPPM sú uvedené nižšie v podmienkach PPM č. 4, 5 a 6.

V prípade, ak na základe posudzovania ŽoPPM vzniknú pochybnosti o pravdivosti alebo úplnosti splnenia podmienok PPM určených vykonávateľom, ten oznámi tieto pochybnosti žiadateľovi a vyzve ho, aby sa k nim písomne alebo elektronicky vyjadril v lehote stanovenej vykonávateľom v časti 2.1.1.

V prípade, ak žiadateľ nepredložil ŽoPPM riadne, včas alebo v určenej forme resp. neodstráni pochybnosti o pravdivosti alebo úplnosti splnenia podmienky doručenia ŽoPPM riadne, včas a vo forme určenej vykonávateľom, vykonávateľ v súlade s § 16 zákona o mechanizme oznámi žiadateľovi túto skutočnosť oznámením o nesplnení podmienok poskytnutia prostriedkov mechanizmu (ďalej len “**Oznámenie o nesplnení**“). Voči Oznámeniu o nesplnení je možné podať písomné námietky v súlade s § 16 ods. 7 zákona o mechanizme v stanovenej lehote.

| **P. č.** | **Podmienka PPM** | **Popis podmienky** | **Forma preukázania a spôsob overenia** |
| --- | --- | --- | --- |
| 4 | **Predložiť ŽoPPM riadne** | ŽoPPM je doručená **riadne**, ak zaslaný formát umožňuje objektívne posúdenie obsahu ŽoPPM, pričom sa požaduje vypracovanie ŽoPPM na počítači, v slovenskom alebo českom jazyku a v prípade príloh predložených v inom ako slovenskom jazyku alebo českom jazyku, musí byť priložený úradný preklad do slovenského jazyka. | **Forma preukázania**: *bez osobitnej prílohy*  **Spôsob overenia:** overenie prostredníctvom overenia údajov a informácií v ŽoPPM. |
| 5 | **Predložiť ŽoPPM včas** | ŽoPPM je doručená **včas**, ak je doručená elektronicky do e-schránky MZ SR, najneskôr v posledný deň uzávierky výzvy. Ak žiadateľ predkladá ŽoPPM v listinnej podobe, rozhodujúci je dátum odovzdania ŽoPPM osobne na podateľni vykonávateľa alebo dátum podania na poštovú prepravu, ktorý nesmie byť neskorší ako deň uzávierky výzvy uvedený pre oba spôsoby predloženia v kapitole 1.2 tejto výzvy.  Za **dátum doručenia** najneskôr v posledný deň uzávierky výzvy sa považuje:   * dátum doručenia do e-schránky MZ SR s elektronickou doručenkou, * dátum odovzdania listinnej podoby ŽoPPM osobne do podateľne MZ SR, * dátum podania ŽoPPM na poštovú prepravu, resp. inú prepravu (napr. zasielanie prostredníctvom kuriéra). | **Forma preukázania**: *bez osobitnej prílohy*  **Spôsob overenia:** overenie prostredníctvom overenia údajov a informácií v ŽoPPM |
| 6 | **Predložiť ŽoPPM v určenej forme** | ŽoPPM je doručená **vo forme** určenej vykonávateľom (vzor formulára ŽoPPM, viď príloha č. 1), ak je vyplnená čitateľne a odoslaná prostredníctvom Ústredného portálu verejnej správy, alebo predložená v listinnej forme, spolu so všetkými povinnými prílohami, ktoré sú neoddeliteľnou súčasťou tejto výzvy a v súlade s § 16 zákona o mechanizme. | **Forma preukázania**: *bez osobitnej prílohy*  **Spôsob overenia:** overenie prostredníctvom overenia údajov a informácií v ŽoPPM. |

**3.3 Podmienky vyplývajúce z osobitných predpisov**

**3.3.1 Podmienky týkajúce sa štátnej pomoci a vyplývajúce zo schém štátnej pomoci**

|  |  |  |  |
| --- | --- | --- | --- |
| **P. č.** | **Podmienka PPM** | **Popis podmienky** | **Forma preukázania a spôsob overenia** |
| 7 | **Podmienky týkajúce sa štátnej pomoci a vyplývajúce zo schém štátnej pomoci** | **ŽoPPM bude v rámci posúdenia oprávnenosti aktivít posúdená voči pravidlám štátnej pomoci a v súlade s oprávnenými aktivitami uvedenými v tejto výzve. V prípade, že aktivita uvedená v rámci ŽoPPM nie je v súlade s oprávnenými aktivitami výzvy, takáto aktivita nebude podporená.**  Subjekt musí byť permanentne počas celej doby realizácie a udržateľnosti projektu (10 rokov), konajúci v súlade so znením Schémy štátnej pomoci pre investície do nemocníc a hospicov, zariadení ústavnej zdravotnej starostlivosti, z prostriedkov Plánu obnovy a odolnosti SR. Schéma štátnej pomoci vo forme náhrady za služby všeobecného hospodárskeho záujmu č. ŠP SVHZ – 2/2022. Ak žiadateľ/prijímateľ uvedené pravidlo poruší a nezachová striktne charakter svojho projektu, ktorý svojimi aktivitami nepredstavuje štátnu pomoc, nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci. Žiadateľ/prijímateľ zároveň berie na vedomie, že rovnaké právne následky nastanú aj v prípade, ak v rámci jeho projektu dôjde k poskytnutiu, tzv. nepriamej štátnej pomoci alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci. Žiadateľ/prijímateľ si je zároveň vedomý, že štátnou pomocou sa v tejto súvislosti rozumie každá pomoc v akejkoľvek forme, ktorú poskytuje na hospodársku činnosť alebo v súvislosti s ním poskytovateľ priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podniku, pričom však nezáleží na právnej forme žiadateľa/prijímateľa a spôsobe jeho financovania. | **Forma preukázania**: formulár ŽoPPM:  - súhrnné čestné vyhlásenie žiadateľa vo formulári ŽoPPM v časti IV. **a**  - čestné vyhlásenie o veľkosti podniku – veľký podnik (VP), **alebo**  - čestné vyhlásenie – informácie o kvalifikácii malého a stredného podniku (MSP).  **Spôsob overenia:** prostredníctvom údajov a informácií v ŽoPPM, jej príloh a verejne dostupných elektronických systémov a databáz. |

**3.3.2 Ďalšie podmienky vyplývajúce z osobitných predpisov**

|  |  |  |  |
| --- | --- | --- | --- |
| **P. č.** | **Podmienka PPM** | **Popis podmienky** | **Forma preukázania a spôsob overenia** |
| 8 | **Podmienka neporušenia zákazu nelegálneho zamestnávania štátneho príslušníka tretej krajiny** | Žiadateľ preukazuje, že neporušil zákaz nelegálnej práce a nelegálneho zamestnávania štátneho príslušníka tretej krajiny za obdobie 5 rokov predchádzajúcich podaniu ŽoPPM (Zákon č. 82/2005 Z. z. o nelegálnej práci a nelegálnom zamestnávaní o zmene a doplnení niektorých zákonov). | **Forma preukázania**: *bez osobitnej prílohy* – súhrnné čestné vyhlásenie žiadateľa vo formulári ŽoPPM v časti IV.  **Spôsob overenia:** prostredníctvom údajov a informácií uvedených v ŽoPPM je overovaná evidencia subjektu v zozname fyzických osôb a právnických osôb, ktoré porušili zákaz nelegálneho zamestnávania <https://www.ip.gov.sk/app/registerNZ/>. |

**3.4 Ďalšie podmienky poskytnutia prostriedkov mechanizmu**

|  |  |  |  |
| --- | --- | --- | --- |
| **P. č.** | **Podmienka PPM** | **Popis podmienky** | **Forma preukázania a spôsob overenia** |
| 9 | **Podmienka, že žiadateľ nie je evidovaný v Systéme včasného odhaľovania rizika a vylúčenia (EDES), ako vylúčená osoba alebo subjekt** | Žiadateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo vylúčený subjekt (v zmysle článku 135 a nasledujúcich Nariadenia Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012. | **Forma preukázania:** *bez osobitnej prílohy* – súhrnné čestné vyhlásenie žiadateľa vo formulári ŽoPPM v časti IV.  **Spôsob overenia:** prostredníctvom Systému včasného odhaľovania rizika a vylúčených subjektov  (<https://ec.europa.eu/budget/edes/index_en.cfm>).  Systému včasného odhaľovania rizika a vylúčených subjektov - <https://www.olaf.vlada.gov.sk//system-vcasneho-odhalovania-rizika-a-vylucenia-edes/>. |

**3.5 Podmienky účelu použitia prostriedkov mechanizmu**

Žiadateľ je povinný postupovať pri vypracovaní ŽoPPM podľa informácii a usmernení v Metodickej príručke a výstavbe a obnove budov, ktorá tvorí prílohu č. 3.1 – 4 Systému implementácie plánu obnovy a odolnosti v aktuálnom znení uvedenom na webovom odkaze: https://www.planobnovy.sk/realizacia/dokumenty/.

|  |  |  |  |
| --- | --- | --- | --- |
| **P. č.** | **Podmienka PPM** | **Popis podmienky** | **Forma preukázania a spôsob overenia** |
| 10 | **Podmienka oprávnenosti aktivít projektu** | Overuje sa oprávnenosť projektu z pohľadu oprávnených aktivít: t. j.:   1. realizácia nových stavieb 2. rekonštrukcia a modernizácia stavieb 3. prístavba, nadstavba, stavebné úpravy a rekonštrukcia vnútorných a vonkajších priestorov existujúcich stavebných objektov 4. zabezpečenie materiálno-technického vybavenia 5. dodávka zdravotníckej techniky, zariadenia a vybavenia 6. budovanie a modernizácia IKT infraštruktúry vrátane vybavenia vysokorýchlostným internetovým pripojením a nákupu softvérového vybavenia, 7. opatrenia na zvýšenie energetickej hospodárnosti budov, 8. búracie práce.   bk je ŽoPP | **Forma preukázania:**   * formulár ŽoPPM, * podrobný položkový rozpočet projektu (viď príloha č. 3), **alebo** * v prípade stavebných prác musí byť predložený aj vyplnený výkaz výmer.   **Spôsob overenia:** prostredníctvom údajov a informácií v ŽoPPM. |
| 11 | **Podmienka finančnej spoluúčasti subjektov súkromného sektora** | Keďže o prostriedky mechanizmu sa podľa Plánu obnovy a odolnosti môžu uchádzať poskytovatelia ústavnej zdravotnej starostlivosti bez ohľadu na zriaďovateľa, stanovuje sa podmienka finančnej spoluúčasti subjektov súkromného sektora.  Podmienka minimálnej 10 %-nej finančnej spoluúčasti sa vzťahuje na:   * súkromné subjekty zriadené podľa Obchodného zákonníka bez účasti štátu alebo obce alebo vyššieho územného celku; * neziskové organizácie založené v zmysle zákona č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov, ktorých zakladateľom alebo spoluzakladateľom nie je štát alebo obec alebo vyšší územný celok. | **Forma preukázania:**   * formulár ŽoPPM, * čestné prehlásenie o zabezpečení minimálne 10%-nej spoluúčasti s uvedením zdroja financovania (vlastné zdroje, úver, zdroje materskej organizácie, alebo zdroje zriaďovateľa), * účtovná závierka za predchádzajúci kalendárny rok (postačuje link na register účtovných závierok s odkazom na poslednú účtovnú závierku).   **Spôsob overenia:** prostredníctvom overenia údajov a informácií v ŽoPPM. |
| 12 | **Podmienka predloženia projektovej dokumentácie a dokladov k povoleniu realizácie stavby** | Žiadateľ predkladá projektovú dokumentáciu a doklady ku administratívnym konaniam, vydané právoplatné stavebné povolenie (ak ním disponuje)[[1]](#footnote-2), resp. úradne overenej kópie podaných žiadostí potrebných pre získanie potrebných povolení na realizáciu (podľa všeobecne platných predpisov a Stavebného zákona):  **1. Základné informácie o objekte – stavbe:**  1.1 Meno, priezvisko a adresu navrhovateľa - žiadateľa;  1.2. Zoznam účastníkov konania; dotknutých priestorov;  1.3 Stručnú charakteristiku riešeného územia; špecifikácia polohy objektu resp. v objekte;  1.4.Parcelné čísla pozemkov podľa katastra nehnuteľností;  1.5.Harmonogram prác;  **2. Dokumentácia pre realizáciu stavby:**  2.1 Súhrnná technická správa;  2.2.Celková situácia stavby;  2.3.Dokumentácia stavebných objektov (rezy, pohľady, pôdorysy, jednoduchý projekt rozmiestnenia vnútorného vybavenia, statické posúdenie ak je potrebné);  2.4.Vykurovania; Vzduchotechniky – vetrania; Klimatizácie;  2.5.Elektroinštalácie;  2.6.Zdravotechniky;  2.7.Projekt organizácie výstavby – ak je potrebné riešiť realizáciu prác počas prevádzky; rozsah zariadenia staveniska;  **3. Výkaz výmer a rozpočet nákladov stavby.**  4. V prípade ak žiadateľ nedisponuje dokumentáciou pre realizáciu stavby, alebo výkazom a výmerom, predkladá **opis projektu a rozpočet projektu** určený na základe počtu lôžok a predmetného benchmarku, tak aby boli v súlade s rozvojovým plánom nemocnice a ostatnou príslušnou dokumentáciou  Súčasťou projektovej dokumentácie musí byť informácia o energetickej úspore, v súlade s kritériami.  Vo vzťahu k novostavbám platí povinnosť certifikátu Breeam, Leed alebo ekvivalent[[2]](#footnote-3). | **Forma preukázania:** formulár ŽoPPM s prílohami,  - kópie vydaných povolení, resp. podaných žiadostí  **Spôsob overenia:** prostredníctvom overenia údajov, informácií a dokladov v ŽoPPM |

**3.5.1 Podmienky oprávnenosti miesta realizácie investície**

|  |  |  |  |  |  |  |
| --- | --- | --- | --- | --- | --- | --- |
| **P. č.** | | **Podmienka PPM** | | **Popis podmienky** | **Forma preukázania a spôsob overenia** | |
| 13 | | **Podmienka, že projekt je realizovaný na oprávnenom území** | | Žiadateľ je povinný realizovať projekt na oprávnenom území. Územná oprávnenosť realizácie projektov je definovaná na celé územie Slovenskej republiky. | **Forma preukázania**: formulár ŽoPPM - žiadateľ uvedie samosprávny kraj v ktorom plánuje realizovať svoje aktivity  **Spôsob overenia:** prostredníctvom údajov a informácií v ŽoPPM. | |
| 14 | | **Podmienka, že žiadateľ má vysporiadané majetkovo-právne vzťahy a povolenia na realizáciu aktivít projektu** | | Nehnuteľnosti (pozemky a stavby) a hnuteľné veci, prostredníctvom ktorých dochádza k realizácii projektu, musia byť vo výlučnom vlastníctve žiadateľa, alebo žiadateľ musí mať k predmetným nehnuteľnostiam a hnuteľným veciam iné právo (napr. dlhodobý prenájom), na základe ktorého je oprávnený užívať všetky nehnuteľnosti a hnuteľné veci, na ktorých má byť projekt realizovaný. Ak má žiadateľ v právnom postavení nájomcu a/alebo vypožičiavateľa uzatvorenú zmluvu o nájme a/alebo zmluvu o výpožičke, ktorej predmetom sú nehnuteľnosti (pozemky a stavby) a hnuteľné veci, prostredníctvom ktorých dochádza k realizácii projektu, a teda nie je výlučným vlastníkom nehnuteľností a hnuteľných vecí slúžiacich k realizácii projektu, vlastníkom predmetu nájmu a/alebo predmetu výpožičky musí byť subjekt verejnej správy. Túto podmienku poskytnutia prostriedkov mechanizmu musí žiadateľ spĺňať počas realizácie projektu a zároveň počas obdobia udržateľnosti projektu, t. j. minimálne 10 rokov po ukončení realizácie projektu. | **Forma preukázania:** doklady preukazujúce vysporiadanie majetkovo-právnych vzťahov a povolenie na realizáciu aktivít projektu :  **1. list vlastníctva**, ktorý preukazuje vlastnícke právo ku všetkým nehnuteľnostiam (pozemkom a stavbám), na ktorých má byť realizovaný projekt  - v prípade podielového/bezpodielového vlastníctva žiadateľ prikladá aj súhlas podielového/bezpodielového vlastníka/vlastníkov s realizáciou aktivít projektu, **alebo**  **2. platná zmluva o nájme,** z ktorej vyplýva právo uskutočniť projekt v zmysle ŽoPPM (v prípade ak zmluva o nájme resp. dodatok k zmluve o nájme neobsahuje uvedené právo, akceptuje sa aj súhlasné stanovisko prenajímateľa),  - z ktorej vyplýva, že vlastníkom predmetu nájmu je subjekt verejnej správy,  - uzatvorená na dobu v trvaní minimálne 5 rokov po ukončení realizácie aktivít projektu, alebo uzatvorená na dobu neurčitú, **alebo**  **3. platná zmluva o budúcej kúpnej zmluve,** z ktorej vyplýva právo uskutočniť projekt v zmysle ŽoPPM pred nadobudnutím vlastníckeho práva k nehnuteľnostiam, na ktorých má byť realizovaný projekt žiadateľom, **alebo**  **4. platná zmluva o výpožičke,** z ktorej vyplýva právo uskutočniť projekt a právo užívať nehnuteľnosť alebo jej časť v súlade s projektom v zmysle ŽoPPM,  - z ktorej vyplýva, že vlastníkom predmetu nájmu je subjekt verejnej správy,  - uzatvorená na dobu v trvaní minimálne 5 rokov po ukončení realizácie aktivít projektu, alebo uzatvorená na dobu neurčitú, **alebo**  **5. platná zmluva o zriadení vecného bremena,** z ktorej vyplýva právo uskutočniť projekt v zmysle ŽoPPM (v prípade ak zmluva o zriadení vecného bremena resp. dodatok k zmluve o zriadení vecného bremena neobsahuje uvedené právo, vykonávateľ akceptuje aj overené súhlasné stanovisko prenajímateľa),  - uzatvorená na dobu v trvaní minimálne 5 rokov po ukončení realizácie aktivít projektu, alebo uzatvorená na dobu neurčitú  - vecné bremeno je zapísané na liste vlastníctva, **alebo**  **6. v inom prípade neuvedenom vyššie:**  - platný a vykonateľný dokument (napr. zmluva, rozhodnutie, vyhlásenie, osvedčenie), z ktorého bude vyplývať právo žiadateľa uskutočniť stavbu, resp. jej zmenu/opravu/udržiavanie a ktorý bude zároveň garantovať jeho právo užívať nehnuteľnosť v súvislosti s realizáciou hlavnej aktivity projektu, a to minimálne do uplynutia obdobia udržateľnosti projektu.  **Spôsob overenia:** prostredníctvom údajov a informácií v ŽoPPM. | |
| 15 | **Podmienka uvedenia zariadenia do prevádzky** | | Žiadateľ sa zaväzuje v prípade výstavby novej nemocnice, resp. rekonštrukcie, modernizácie, prístavby alebo nadstavby spustiť jej **prevádzku** v zmysle schváleného projektu **najneskôr do 6 mesiacov od kolaudácie** a zabezpečiť chod prevádzky počas celej doby udržateľnosti projektu. | | | **Forma preukázania:** Čestné vyhlásenie o spustení a udržaní prevádzky nemocnice  Prijímateľ sa zmluvne zaviaže, že preukáže splnenie tejto podmienky v rámci predloženej monitorovacej správy poslanej po ukončení projektu.  **Spôsob overenia:** prostredníctvom údajov a informácií v ŽoPPM. | |

**3.5.2 Podmienka časovej oprávnenosti prostriedkov mechanizmu**

|  |  |  |  |
| --- | --- | --- | --- |
| **P. č.** | **Podmienka PPM** | **Popis podmienky** | **Forma preukázania a spôsob overenia** |
| 16 | **Časová oprávnenosť realizácie projektu** | Obdobie oprávnenosti výdavkov celkovo je stanovené na obdobie  **od 1. februára 2020 najneskôr do 30. júna 2026.**  Z prostriedkov mechanizmu možno financovať len také opatrenia, ktorých implementácia (s ktorou vznikajú výdavky) začala až 1. februára 2020 alebo neskôr a tieto opatrenia tvoria neoddeliteľnú súčasť investícií a reforiem obsiahnutých v Pláne obnovy. Niektoré prípravné činnosti, napr. príprava projektovej dokumentácie, verejné obstarávanie, posúdenie vplyvov na životné prostredie, stavebné povolenia a pod. mohli byť realizované aj pred týmto termínom.  Realizácia aktivít ŽoPPM musí byť ukončená **najneskôr do dátumu  30. júna 2026.** | **Forma preukázania**: formulár ŽoPPM  **Spôsob overenia**: overenie prostredníctvom overenia údajov a informácií v ŽoPPM. |

**3.6 Podmienka splnenia kritérií posúdenia**

|  |  |  |  |
| --- | --- | --- | --- |
| **P. č.** | **Podmienka PPM** | **Popis podmienky** | **Forma preukázania a spôsob overenia** |
| 17 | **Podmienka predloženia stanoviska IZA** | Žiadateľ spolu so ŽoPPM predkladá písomné stanovisko IZA k Rozvojovému plánu nemocnice (ďalej len „RPN“). Z uvedeného dôvodu je žiadateľ povinný ešte pred podaním samotnej ŽoPPM písomne požiadať príslušného vecného gestora o vydanie písomného stanoviska na preukázanie splnenia podmienky k ex-ante vylučujúcim kritériám.  Žiadateľ predloží stanovisko od vecného gestora – stanovisko IZA.  Podmienka PPM sa považuje za splnenú, ak je dané stanovisko súhlasné[[3]](#footnote-4). | **Forma preukázania**: formulár ŽoPPM s prílohami:  - súhlasné stanovisko IZA  **Spôsob overenia:** proces posúdenia ŽoPPM podľa prílohy č. 4 časť a). |
| 18 | **Podmienka splnenia kritérií odborného posúdenia** | Projekt musí spĺňať kvalitatívnu úroveň definovanú prostredníctvom kritérií stanovených pre ŽoPPM. Kritéria tvoria prílohu č. 4 tejto výzvy.  V rámci kritérií sa posudzuje najmä súlad projektu s RPN a projektovou dokumentáciou, resp. predloženými materiálmi.. Ďalej sa posudzuje možnosť kombinácie aktivít projektu a na základe údajov z predloženej účtovnej závierky schopnosť žiadateľa spolufinancovať projekt. | **Forma preukázania**: formulár ŽoPPM s prílohami  **Spôsob overenia:** proces posúdenia ŽoPPM podľa prílohy č. 4 časť b), hodnotiaci hárok k ŽoPPM. |

**3.7 Merateľné ukazovatele**

Merateľné ukazovatele na úrovni projektu majú zabezpečiť, aby mal Vykonávateľ možnosť sledovať záväzne stanovené ciele, ktoré majú byť realizáciou projektu dosiahnuté a ktorými sa zabezpečí dosahovanie cieľov na úrovni Plánu obnovy a odolnosti SR.

Žiadateľ je povinný ku každej aktivite projektu sledovať relevantné merateľné ukazovatele, ktoré predstavujú kvantifikáciu toho, čo sa realizáciou aktivity za požadované výdavky dosiahne. Zároveň platí, že nie pre každý projekt musí byť relevantné z hľadiska navrhovaných aktivít sledovanie všetkých merateľných ukazovateľov, ktoré sú priradené k relevantnému typu aktivít. Pre účely sledovania pokroku v realizácii projektu je východisková hodnota všetkých merateľných ukazovateľov projektu vždy „0“.

Merateľné ukazovatele sú počas implementácie projektu záväzné z hľadiska dosiahnutia ich plánovanej hodnoty.

Prijímateľ sleduje v rámci monitorovania implementácie projektu, nižšie stanovené merateľné ukazovatele:

**Merateľné ukazovatele:**

1. Počet novovytvorených lôžok[[4]](#footnote-5) v nových nemocniciach pri výstavbe/prístavbe/nadstavbe
2. Počet novovytvorených lôžok v  nemocniciach pri rozsiahlej rekonštrukcii
3. Počet novovytvorených lôžok podľa regiónov
4. Maximálny ročný počet osôb, ktoré môžu aspoň raz počas obdobia jedného roka využiť vďaka podpore pochádzajúcej z opatrení v rámci Mechanizmu služby nového alebo modernizovaného zariadenia zdravotnej starostlivosti
5. Celkové ročné zníženie potreby primárnych zdrojov energie

**4. Informácie pre žiadateľa**

**4.1 Poskytnutie prostriedkov mechanizmu**

**4.1.1 Uzavretie zmluvy o poskytnutí prostriedkov mechanizmu**

S úspešnými žiadateľmi, ktorým bolo zaslané Oznámenie o splnení PPM pri dostatku finančnej alokácie, uzavrie MZ SR zmluvu o poskytnutí prostriedkov mechanizmu v súlade s § 14 zákona o mechanizme, vzor ktorej je neoddeliteľnou prílohou č. 6 tejto výzvy.

Zároveň zoznam všetkých úspešných žiadateľov bude zaradený do prioritizovaného investičného plánu, ktorý Vykonávateľ zverejňuje na svojom webovom sídle, v súlade s Metodickým pokynom o predkladaní žiadostí o zaradenie investičného projektu do prioritizačného zoznamu a tvorbe investičného harmonogramu Ministerstva zdravotníctva Slovenskej republiky.

**Právny nárok na poskytnutie prostriedkov mechanizmu vzniká nadobudnutím účinnosti zmluvy podľa odseku 1, resp. prostriedky mechanizmu sa prijímateľovi vyplatia po splnení podmienok určených v zmluve.**

Vykonávateľ zašle žiadateľom návrh zmluvy o poskytnutí prostriedkov mechanizmu (ďalej len „**zmluvy o PPM**“) elektronicky v zmysle bodu 2.1.3 tejto výzvy. Návrh zmluvy o PPM bude zaslaný elektronicky, a to aj v prípade, že žiadateľ predložil ŽoPPM iba v listinnej podobe. Za týmto účelom žiadateľ identifikuje na príslušnom mieste v ŽoPPM emailovú schránku, do ktorej mu bude návrh zmluvy doručený. V súvislosti s uzavretím zmluvy o PPM poskytuje žiadateľ vykonávateľovi súčinnosť. Poskytnutie súčinnosti súvisí okrem iného aj s povinnosťou vykonávateľa overiť zápis budúceho prijímateľa do registra partnerov verejného sektora, ak je to relevantné a identifikovať konečného užívateľa výhod.

Návrh zmluvy o PPM nezašle vykonávateľ žiadateľovi, ktorý splnil podmienky PPM v prípade, ak vzhľadom na poradie žiadateľa už vykonávateľ nemá disponibilné finančné prostriedky na uspokojenie danej žiadosť o prostriedky (viď bod 2.1.3 tejto výzvy).

Vykonávateľ zašle návrh na uzavretie zmluvy o PPM žiadateľovi o PPM, ktorý splnil zákonné predpoklady pre uzatvorenie zmluvy o PPM, ktorými pre účel tejto výzvy je aj zápis žiadateľa v registri partnerov verejného sektora[[5]](#footnote-6)[1], ktorý vykonávateľ overí na <https://rpvs.gov.sk/rpvs/>. Nevzťahuje sa na tie fyzické a právnické osoby, ktoré by ani po nadobudnutí účinnosti zmluvy o PPM neboli partnerom verejného sektora podľa § 2 zákona č. 315/2015 Z. z. o registri partnerov verejného sektora a o zmene a doplnení niektorých zákonov v znení neskorších predpisov .

**4.1.2 Spôsob financovania**

Spôsob financovania opatrení z prostriedkov mechanizmu**,** t. j. predfinancovanie, zálohové platby a refundácia, prípadne kombinácia uvedených systémov, je uvedený v prílohe č. 2 - Príručka pre žiadateľa a bude stanovený v zmluve o PPM po dohode s prijímateľom.

**Disponovanie povolením na prevádzku nemocnice je hlavnou podmienkou PPM. Povolenie na prevádzku nemocnice alebo overenú fotokópiu podanej žiadosti na vydanie povolenia na prevádzku nemocnice, musí žiadateľ predložiť v lehote najneskôr do 6 mesiacov od kolaudácie.**

Prijímateľ bude mať povinnosť uchovať a archivovať všetky podporné dokumenty v súlade so zákonom   
č. 395/2002 Z. z. o archívoch a registratúrach a o doplnení niektorých zákonov v znení neskorších predpisov, pre potreby kontrol a auditov po dobu do 31. decembra 2031, resp. počas obdobia minimálne 5 rokov od uskutočnenia poslednej platby finančnej podpory zo strany EK, podľa toho ktorá skutočnosť nastane neskôr.

**4.1.3 Finančný príspevok z prostriedkov mechanizmu**

Výška finančného príspevku je 100 % oprávnených výdavkov na oprávnené aktivity ŽoPPM a pri súkromných subjektoch výška príspevku je 90% oprávnených výdavkov. Podmienka je bližšie upravená v časti 3.5 výzvy.

**Minimálna výška príspevku: nie je stanovená**

**Maximálna výška príspevku na 1 žiadateľa: 329 989 EUR /1 lôžko (celkový limit na jednu ŽoPPM je stanovený na hodnotu do 5 mil. EUR vrátane).**

V prípade, že žiadateľ žiada vyšší príspevok ako je stanovený v tejto výzve, suma nad rámec uvedeného maxima bude považovaná za neoprávnenú a žiadateľ si ju bude hradiť z vlastných zdrojov. Uvedené sa týka aj všetkých neoprávnených výdavkov, ktoré identifikuje vykonávateľ alebo iný oprávnený orgán na výkon kontroly alebo auditu alebo overovania.

**Prijímateľ je vo všeobecnosti povinný používať poskytnuté prostriedky mechanizmu na účel, v súlade s písomnou zmluvou podľa § 14 zákona o mechanizme.**

**4.2 Zverejňovanie informácií**

Vykonávateľ zverejní na svojom webovom sídle do 5 pracovných dní od zaslania oznámenia o splnení podmienok poskytnutia mechanizmu, resp. do 5 pracovných dní od márneho uplynutia lehoty na predloženie námietok, alebo do 5 pracovných dní od zaslania rozhodnutia o námietkach zoznam žiadateľov, ktorí splnili/nesplnili podmienky poskytnutia prostriedkov mechanizmu. Vykonávateľ zverejní na svojom webovom sídle zoznam prijímateľov prostriedkov mechanizmu do 5 pracovných dní od nadobudnutia účinnosti zmluvy o poskytnutí prostriedkov mechanizmu.

Vykonávateľ zverejní zoznamy žiadateľov, ktorí splnili/nesplnili podmienky poskytnutia prostriedkov mechanizmu a tiež zoznam prijímateľov, v súlade so zákonom č. 18/2018 o ochrane osobných údajov a o zmene a doplnení neskorších predpisov a Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

**4.3 Zmena a zrušenie výzvy**

Vykonávateľ je v súlade s § 15 ods. 6 a ods. 7 zákona o mechanizme oprávnený výzvu zmeniť alebo zrušiť. Zmeny výzvy a jej prílohy, vrátane zdôvodnenia zmien ako aj zrušenie výzvy, vrátane zdôvodnenia zrušenia budú zverejňované formou oznámenia na webovom sídle vykonávateľa https://health.gov.sk/?Plan-obnovy-a-odolnosti.

V prípade identifikácie chýb v písaní, v počtoch alebo iných zrejmých nesprávností (napr. vyplývajúce z potreby úpravy technických náležitostí vybraných vzorových formulárov príloh žiadostí o prostriedky, alebo iných častí výzvy alebo dokumentov týkajúcich sa výzvy), keď takéto zmeny nepredstavujú zmenu výzvy a o vykonaných opravách/úpravách vykonávateľ informuje žiadateľov zverejnením na svojom webovom sídle <https://health.gov.sk/?Plan-obnovy-a-odolnosti>, v súlade s § 15 ods. 7 zákona o mechanizme.

Prílohy

Prílohy tvoria neoddeliteľnú súčasť výzvy

1. Vzor formuláru ŽoPPM
2. Návrh metodiky prioritizácie projektov dopytovej výzvy pre výstavbu a rekonštrukciu nemocníc v rámci Plánu obnovy a odolnosti
3. Vzor rozpočtu projektu k ŽoPPM
4. Kritériá posúdenia ŽoPPM
5. Schéma štátnej pomoci pre investície do nemocníc a hospicov, zariadení ústavnej zdravotnej starostlivosti, z prostriedkov Plánu obnovy a odolnosti SR. Schéma štátnej pomoci vo forme náhrady za služby všeobecného hospodárskeho záujmu č. ŠP SVHZ – 2/2022
6. Návrh zmluvy o poskytnutí prostriedkov mechanizmu

1. V prípade, že žiadateľ v čase predloženia ŽoPPM nedisponuje stavebným povolením, je povinný ho predložiť v rámci realizovanej zmluvy. [↑](#footnote-ref-2)
2. Prijímateľ si vyberá certifikáciu podľa energetickej potreby daného projektu a finančných možností [↑](#footnote-ref-3)
3. Odporúčame žiadateľom s dostatočným časový predstihom predložiť žiadosť na vydanie súhlasného stanoviska vecnému gestorovi (IZA). Vecný gestor, ktorý vydáva písomné stanovisko/súhrnné písomné stanovisko má na jeho vydanie stanovenú lehotu 15 pracovných dní odo dňa doručenia žiadosti žiadateľa. [↑](#footnote-ref-4)
4. Lôžko na ktorom je možné hospitalizovať pacienta v zmysle platnej legislatívy. [↑](#footnote-ref-5)
5. [1] Zákon č. 315/2015 Z. z. o registri partnerov verejného sektora a o zmene a doplnení niektorých zákonov v znení neskorších predpisov. [↑](#footnote-ref-6)